Klara Setkin

Klara Setkin (; ) — alman siyasətçisi, kommunist hərəkatının fəal iştirakçısı, Almaniya Kommunist Partiyasının yaradıcılarından biri, qadın hüquqlarının müdafiəçisi. Hesab olunur ki, Klara Setkin 8 Mart Beynəlxalq Qadınlar Günü ideyasının müəlifidir.

 Həyatı 
Klara Setkin 5 iyun 1857-ci ildə, Almaniyada anadan olmuşdur.

 Siyasi fəaliyyəti 
1916-cı ildə Klara Setkin məsləkdaşları Roza Lüksemburq, Frans Mering və Karl Libknextlə birlikdə "Spartak Birliyi"ni qurdu. Bu birlik 1918-ci ildə Almaniya Kommunist Partiyasına çevrildi. 1917-ci ildə Klara Setkin məsləkdaşları ilə birgə Müstəqil Sosialist Demokrat Partiyasını (MSDP) yaradan Karl Kautski ilə birləşmə barədə razılığa gəldilər.

 Klara Setkin Azərbaycanda 
1924-cü ildə Klara Setkin Əli Bayramov adına kluba gələrkən, klub onda silinməz təəssüratlar yaratmışdır. O, klubu "inqilabi qüvvələrin toplanış məntəqəsi" adlandırmışdı. "Qafqaz od içində" kitabında o, yazırdı: "Sovet İttifaqının şərq və cənub-şərq respublikalarındakı müsəlman qadınların klubu proletar inqilabının yetirməsi, onun canlı təcəssümüdür. Müsəlman qadınlarında, yüzilliklər ərzində həyatın kütləşdirici şəraitinə baxmayaraq, insanlıq ləyaqəti və insan hüquqlarını əldə etmək səyi oyanır. Müsəlman qadınların klubu bu cəhətdən, böyük vəzirin qızının dəbli Avropa kostyumuna və ya bir neçə dövlətli müsəlman qızın Parisdə, Londonda və ya Berlində təhsil almalarına baxmayaraq, güclü və inandırıcı sübut kimi çıxış edir."

 Əsərləri 

 Bu günün əmək və qadın problemi. (). Berlin, 1889.
 Tələbə və qadın (). Berlin, 1899.
 Məktəb məsələsi (). Berlin, 1904.
 Qadınların seçki hüququ məsələsinə dair (). Berlin, 1907.
 Qadınların seçki hüququ (). Berlin, 1907.
 Karl Marks və onun həyat fəaliyyəti (). Elberfeld, 1913.
 Roza Lüksemburq və Karl Libknext (). Berlin, 1919.
 Biz günahlandırırıq! (). Hamburq, 1922.
 Faşizmin hücumu və proletariatın vəzifələri (). Moskva, 1923.
 Roza Lüksemburq və rus inqilabı (). Moskva, 1923–1924.
 Azad edilmiş Qafqazda (). Vyana/Berlin, 1926.
 Qafqaz od içində (). Moskva, 1926.
 İnkişaf etməkdə olan Sovet İttifaqının Alman fəhlə sinfi üçün əhəmiyyəti (). Berlin, 1926.
 Lenindən xatirələr (). Vyana/Berlin, 1929.
 Almaniyada proletar qadın hərəkatının yaranma tarixinə dair oçerk (). Moskva, 1929.
 Ac May, Qanlı May, Qırmızı May! (). Hamburq/Berlin, 1932.
 İttiham edilən Hitler (). Sürix, 1933.

 Azərbaycanca nəşrləri 

 Lenin və qadın azadlığı. Bakı: Bakı işçisi, 1926.

 İstinadlar 

 Həmçinin bax 
 Beynəlxalq Qadınlar Günü

 Xarici keçidlər 
 İlk qadın klubu

Kateqoriya:Almaniya siyasətçiləri
Kateqoriya:Almaniya inqilabçıları
Kateqoriya:Almaniya sosialistləri
Kateqoriya:Marksistlər
Kateqoriya:RK(b)P-nin XIII konfransının nümayəndələri